GENERALFORSAMLING I VEJEN SHOTOKAN KARATE-DO KAI

VEJEN IDRÆTSCENTER 10. MARTS 2015

**Pkt. 1: Antal stemmeberettigede medlemmer til stede:**

10 personer incl. Bestyrelsen. Fraværende: Henrik sempai.

**Pkt. 2: Valg af dirigent:**

Allan sempai er ordstyrer

Susanne tager referat

**Pkt. 3: Forelæggelse og behandling af årsberetning:**

Årsberetningen er sendt ud på mail til samtlige medlemmer. Der var en generel opfattelse af, at det var en godt gennemarbejdet årsberetning, som viser hvor sjovt og begivenhedsrigt år, det har været i klubben. Vi glæder og til – og er ved at planlægge - næste store arrangement, som er weekendlejr d. 5-7 juni 2015.

**Pkt. 4: Forelæggelse og behandling af regnskab:**

Poul sensei gennemgik regnskabet, som blev godkendt.

Der er et overskud på ca 5000 kr genereret af, at vi fik sponsoreret maden ved weekendlejren sidste år. Dette vil blive brugt på den kommende weekendlejr her i 2015.

**Pkt. 5: Fastlæggelse af kontingent:**

Der er tale om at fordele årskontingentet til SKIF og DkaF på 250 kr. ud over hele året, istedet for som nu hvor det betales i januar. Det vil betyde at man skal betale ca 20 kr. mere pr. måned. Herved undgås den massive indbetaling i januar. (Ved indbetaling til DkaF er der også inkluderet en tandskadeforsikring). Bestyrelsen arbejder videre med det og melder tilbage.

**Pkt. 6: Behandling af indkomne forslag:**

Der har været et ønske om, at man får mulighed for at arbejde mere målrettet med kali grader. Dette kan gøres ved, at vi har fokus på det et par træningsaftner efter gradueringen. Man kan herefter selv træne det ved søndagstræningen.

Der var også et forslag om at arbejde mere med kata som opvarmning, så man fik mulighed for at gennemgå ens tidligere kataer. Dette vil blive taget til efterretning. Dog skal det passe ind i træningen for at undgå unødig forvirring.

**Pkt. 7: Valg af bestyrelse**

Allan sempai genopstiller som næstformand og havde ingen modkandidater. Tillykke til ham.

Poul sensei genopstiller som kasser og havde ingen modkandidater. Tillykke til ham.

Bjarne sempai genopstiller som 2. bestyrelsesmedlem og havde ingen modkadidater. Tillykke til ham.

**Pkt. 8: Valg af revisor:**

Ingen ændring, vores revisor fortsætter.

**Pkt. 9: Eventuelt:**

Der kom et forslag om at lave T-shirts til weekendlejren evt. med specielt designet tryk. Desuden skal der arbejdes med ideer til reklame/tryk til T-shirts, tasker og lignende til klubben.

Der blev lavet et PR udvalg bestående af Michael, Rene, Peter og Susanne.

Tak for et godt møde.

MVH

Bestyrelsen.